# Úsáid

/com.sun.star.comp.Calc.NLPSolver/Usage.xhp
Réiteoir d'Fhadhbanna Neamhlíneacha;Úsáid
Úsáid
Is cuma cé acu ÉD/SC nó SCO a úsáideann tú, caithfidh tú an Chill le hoptamú a roghnú i dtús báire faoi Uirlisí - Réiteoir, treo an réitigh (íoslaghdú, uasmhéadú), agus na cealla le hathrú chun an sprioc a bhaint amach. Ansin oscail Roghanna, roghnaigh an Réiteoir le húsáid, agus más gá, na paraiméadair a athrú.
Tá liosta sriantachtaí ann freisin a chuireann teorainn ar na réitigh is féidir a bhaint amach, nó a chuireann pionós ar choinníollacha áirithe. I gcás na réiteoirí éabhlóideacha ÉD/SC agus SCO, úsáidtear na sriantachtaí seo chun teorainneacha a chur ar na hathróga san fhadhb freisin. Mar thoradh ar an randamacht sna halgartaim, moltar go láidir duit cuimsí uachtaracha (agus má tá "Glac leis go bhfuil gach athróg neamhdhiúltach" múchta, cuimsí íochtaracha freisin) a sholáthar do gach athróg. Ní gá do na cuimsí seo a bheith i ngar don réiteach féin (rud atá anaithnid ar aon nós), ach ba chóir dóibh a bheith ina meastacháin gharbha ar mhéid an réitigh (0 ≤ athróg ≤ 1 nó b'fhéidir -1000000 ≤ athróg ≤ 1000000).
Sonraítear na cuimsí trí athróg nó athróga a roghnú (mar raon) ar thaobh na láimhe clé agus luach uimhriúil a chur isteach (seachas cill nó foirmle) ar thaobh na láimhe deise. Sa chaoi seo, is féidir leat athróg nó athróga a shrianadh le bheith ina Slánuimhir nó Dénártha freisin.